|  |  |
| --- | --- |
|  | - La mallongigo FR en Sankt-Silvestro FR staras por la svisa Kantono Friburgo. Por aliaj signifoj de la nomo vidu sub **Sankt-Silvestro**. |


---


**Sankt-Silvestro** (oficiala germanlingva skribmaniero **St. Silvester**, en la franca lingvo **Saint-Silvestre**) estas komunumo en la distrikto Sinĝino en Kantono Friburgo, Svislando. Ĝi havis 922 loĝantojn je la 31-a de decembro 2010.

Geografio
---------

Sankt-Silvestro situas en la transirzono de la Friburga Mezlando al la Friburgaj Antaŭalpoj, 10 kilometrojn sudoriente de la kantonĉefurbo Friburgo, okcidente de la rivero Ĝerino (en la germana lingvo *Aegera*), kiu formas ĝian orientan limon. Al la komunumo apartenas krom la vilaĝo Sankt-Silvestro la setlejoj Nümatt, Matta, Hangried, Goletta, Gomma, Tschüpru, Muschels, Grauschel, Flüeli, kaj Chrachen.

La teritorio de la komunumo etendiĝas sur areo de 7,07 km², de kiuj 37,3% estas kovritaj de arbaro, 52,7% servas por agrikulturo kaj 7,9% por setlado.

Najbaraj komunumoj
------------------

La komunumo Sankt-Silvestro limas en nordo kaj okcidento al Giffers, en sudoriento kaj sudo al Plasselb, en okcidento al Le Mouret, kaj en nordokcidento al Tentlingen.

Trafiko
-------

En nordo pasas tra la komunumo la kantona vojo 1210 de Giffers al Le Mouret, krome tra la komunumo kondukas kurboriĉa flanka vojo al Plasselb. La plej proksima alveturejo al la svisa aŭtovojo A12 situas proksimume 12 kilometrojn nordokcidente apud Friburgo. Pere de buslinio de Sankt-Silvestro al Giffers la komunumo estas konektita al la publika transportreto.

Historio
--------

La unua dokumenta mencio de Sankt-Silvestro datiĝas el la jaro 1148 kiel *sancto Silvestro*. En la jaro 1148 la Grafo Rudolfo de Neŭŝatelo donacis Sankt-Silvestron al la Monaĥejo Hauterive. Politike Sankt-Silvestro formis dum mezepoko kvartalon de la paroĥo Marly kaj ek de la 15-a jarcento kun ĝi apartenis al la Malnova Kamparo de Friburgo sub la Burga Flago. Dum la tempo de la Helveta Respubliko de 1798 ĝis 1803 Sankt-Silvestro unuan fojon estis memstara komunumo en la distrikto La Roche. Tiam ĝi denove apartenis ĝis 1831 al Marly por konstituiĝi en la jaro 1832 kiel memstara komunumo en la Germana distrikto de Friburgo. Surbaze de la nova konstitucio de 1848 ĝi estis atribuita al la nove kreita distrikto Sinĝino..

Vidu ankaŭ
----------

* Aliaj lokoj kun la nomo Sankt-Silvestro

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Peter F. Kopp*: *Sankt-Silvestro* en *Historia Leksikono de Svislando* (2010-08-31)

Eksteraj ligiloj
----------------

* Oficiala retejo de la komunumo Sankt-Silvestro

* **Vidu ankaŭ en la Vikimedia Komunejo la kategorion Sankt-Silvestro** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Sinĝino |
| --- |
| Alterswil • Bösingen • Brünisried • Düdingen • Giffers • Heitenried • Oberschrot • Plaffeien • Plasselb • Rechthalten • Schmitten • Sankt-Antoni • Sankt-Silvestro • Sankt-Urso • Tafers • Tentlingen • Ueberstorf • Wünnewil-Flamatt • Zumholz |  |

 |